नपा की परमिशन लिए बिना ही लग रहे शहर में टॉवर
नगर में प्रमुख जगहों से लेकर आवासीय क्षेत्र में विभिन्न कंपनियों के मोबाइल टॉवर लगे हुए हैं। इन्हें लगाने में नियमों का पालन नहीं किया जा रहा है। जबकि कई स्थानों पर तो नपा की बिना अनुमति के भी घरों पर अवैध रूप से टॉवर लगा दिए गए हैं। इसके बाद भी नगर पालिका के जिम्मेदार इस तरफ ध्यान नहीं दे रहे हैं।
नगर में भी गली-मोहल्लों से लेकर आवासीय कॉलोनियों में विभिन्न कंपनियों ने नियमों को ताक में रखते हुए उपभोक्ताओं को सुविधा देने के लिए हर कहीं टॉवर खड़े कर दिए हैं। इससे आम लोगों को दिक्कतें हो रही हैं। टॉवर से निकलने वाली रेडिएशन से लोगों के स्वास्थ्य पर विपरीत असर होने के बाद भी इस तरफ ध्यान नहीं है। वहीं यह दुर्घटना का कारण भी बनने लगे हैं। नगर में हर कहीं लगे इन टॉवरों से लोगों की दिक्कतें बारिश के मौसम में तेज हवा-आंधी चलने पर ज्यादा बढ़ जाती है। वहीं जान भी जोखिम में बनी रहती है। नगर के अलीपुर, किला, हाथीखाना, शांति नगर, बजरंग कॉलोनी, बाजार आदि जगहों पर लंबे समय से विभिन्न कंपनियों के टॉवर लगे हुए हैं। इनके साथ जनरेटर भी लगे हुए हैं। इससे रात दिन होने वाले कंपन व शोर मुसीबत का कारण बना हुआ है। कई जगहों पर तो स्कूलों के नजदीक ही बड़े टॉवर खड़े कर दिए गए हैं।
इन नियमों का नहीं होता पालन
टॉवर बस स्टैंड, सकरी गली में नहीं होना चाहिए। वहीं स्कूल व अस्पताल से भी पर्याप्त दूरी होना चाहिए। नजदीकी बिल्डिंग से भी दूर होना चाहिए। चेतावनी बोर्ड पर रेडिएशन प्रतिबंधित क्षेत्र बड़े अक्षरों में लिखा होना चाहिए। जिस बिल्डिंग पर टॉवर लगे हैं उसकी नगर पालिका से मंजूरी तथा उसका संपत्ति कर जमा होना जरूरी है। बिल्डिंग में टॉवर का बोझ उठाने की क्षमता की आर्किटेक्ट रिपोर्ट होना चाहिए। इन नियमों का अधिकांश कंपनियां पालन करती नहीं दिख रही हैं।
जांच कराई जाएगी
नगर में कौन से मोबाइल टॉवर अवैध लगे हैं। इनकी जांच कराई जाएगी। महेश अग्रवाल, नपा प्रभारी सीएमओ
hin_Deva hin_Deva hin_Deva hin_Deva hin_Deva hin_Deva awa_Deva